CELEX: 22020D0922
Language: el
Date: 2019-02-08 00:00:00
Title: Απόφαση της Μεικτής Επιτροπής του ΕΟΧ αριθ. 3/2019, της 8ης Φεβρουαρίου 2019, για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ [2020/922]

16.7.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 228/5
               
            
         ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 3/2019
         της 8ης Φεβρουαρίου 2019
         για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ [2020/922]
         Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
         Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής η «συμφωνία για τον ΕΟΧ»), και ιδίως το άρθρο 98,
         Εκτιμώντας τα ακόλουθα:
         
                     (1)
                  
                  
                     Η εκτελεστική οδηγία (ΕΕ) 2018/1027 της Επιτροπής, της 19ης Ιουλίου 2018, για την τροποποίηση της οδηγίας 66/402/ΕΟΚ του Συμβουλίου όσον αφορά τις αποστάσεις απομόνωσης για Sorghum spp (1) πρέπει να ενσωματωθεί στη συμφωνία για τον ΕΟΧ.
                  
               
                     (2)
                  
                  
                     Η εκτελεστική οδηγία (ΕΕ) 2018/1028 της Επιτροπής, της 19ης Ιουλίου 2018, για τη διόρθωση της εκτελεστικής οδηγίας (ΕΕ) 2016/2109 της Επιτροπής για την τροποποίηση της οδηγίας 66/401/ΕΟΚ του Συμβουλίου όσον αφορά την προσθήκη νέων ειδών και τη βοτανική ονομασία του είδους Lolium × boucheanum Kunth (2) (λόλιον το υβρίδιο) πρέπει να ενσωματωθεί στη συμφωνία για τον ΕΟΧ.
                  
               
                     (3)
                  
                  
                     Η παρούσα απόφαση αφορά νομοθεσία σχετική με φυτοϋγειονομικά θέματα. Η εν λόγω νομοθεσία δεν εφαρμόζεται στο Λιχτενστάιν, στον βαθμό που η εφαρμογή της συμφωνίας μεταξύ Ευρωπαϊκής Κοινότητας και Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στις τομεακές προσαρμογές του παραρτήματος I της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στο Λιχτενστάιν.
                  
               
                     (4)
                  
                  
                     Συνεπώς, το παράρτημα I της συμφωνίας για τον ΕΟΧ θα πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το κεφάλαιο III του παραρτήματος I της συμφωνίας για τον ΕΟΧ τροποποιείται ως εξής:
            
                        1.
                     
                     
                        Στην 35η περίπτωση [εκτελεστική οδηγία (ΕΕ) 2016/2109] του σημείου 2 (οδηγία 66/401/ΕΟΚ του Συμβουλίου) προστίθενται τα εξής:
                        «, όπως τροποποιήθηκε με:
                        
                                    —
                                 
                                 
                                    
                                       32018 L 1028: Εκτελεστική οδηγία (ΕΕ) 2018/1028 της Επιτροπής της 19ης Ιουλίου 2018 (ΕΕ L 184 της 20.7.2018, σ. 7).»
                                 
                              
                  
                        2.
                     
                     
                        Στο σημείο 3 (οδηγία 66/402/ΕΟΚ του Συμβουλίου) προστίθεται η ακόλουθη περίπτωση:
                        
                                    «—
                                 
                                 
                                    
                                       32018 L 1027: Εκτελεστική οδηγία (ΕΕ) 2018/1027 της Επιτροπής της 19ης Ιουλίου 2018 (ΕΕ L 184 της 20.7.2018, σ. 4).»
                                 
                              
                  
         
            Άρθρο 2
            Τα κείμενα των εκτελεστικών οδηγιών (ΕΕ) 2018/1027 και (ΕΕ) 2018/1028 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
         
         
            Άρθρο 3
            Η παρούσα απόφαση αρχίζει να ισχύει στις 9 Φεβρουαρίου 2019, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
         
         
            Άρθρο 4
            Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
         
         
            Βρυξέλλες, 8 Φεβρουαρίου 2019.
            
               
                  Για τη Μεικτή Επιτροπή του ΕΟΧ
               
               
                  Ο Πρόεδρος
               
               Claude MAERTEN
            
         
         
            (1)  ΕΕ L 184 της 20.7.2018, σ. 4.
         
            (2)  ΕΕ L 184 της 20.7.2018, σ. 7.
         
            (*1)  Δεν έχουν αναφερθεί συνταγματικές απαιτήσεις.